cyanic-selkie/wikianc huggingface dataset:
Daniel Brière
Ammattilaisura
Phoenix Coyotes varasi Brièren vuoden 1996 NHL:n varaustilaisuuden ensimmäisen kierroksen 24. pelaajana. Hän aloitti ammattilaisuransa syksyllä 1997 Coyotesin silloisessa farmijoukkueessa, AHL-seura Springfield Falconsissa. Brière oli kaudella 1997–1998 Falconsin ykköspelaaja niin maaleissa, maalisyötöissä kuin pisteissäkin ja koko liigan tilastoissa hän sijoittui pistepörssissä sijalle neljä, maalipörssissä sijalle viisi ja syöttöpörssissä sijalle kuusi tehtyään 68:ssa runkosarjaottelussa tehot 36+56=92. Kauden jälkeen hänet palkittiin AHL:n vuoden tulokkaan palkinnolla Dudley "Red" Garrett Memorial Awardilla ja nimettiin liigan ensimmäiseen tähdistökentälliseen sekä tulokkaiden tähdistöön.
Brière sai keväällä 1998 näytönpaikan myös Coyotesissa NHL:ssä. Hän pelasi tuolloin viidessä NHL-ottelussa ja teki yhden maalin. Kauden 1998–1999 Brière pelasi suurimmaksi osaksi Coyotesissa, mutta kaudella 1999–2000 hän pelasi vain 13 ottelua NHL:n runkosarjassa ja yhden pudotuspeleissä suurimman osan kaudesta mennessä Falconsissa AHL:ssä. Kauden 2000–2001 hän vietti puoliksi NHL:ssä ja puoliksi AHL:ssä pelaten 30 runkosarjaottelua molemmissa.
Brière vakiinnutti paikkansa NHL:ssä kaudella 2001–2002, jolla oli Coyotesin tehokkain maalintekijä ja toiseksi paras pistemies Daymond Langkow’n jälkeen tehtyään 78:ssa runkosarjaottelussa 32 maalia ja annettuaan 28 maalisyöttöä. Hän aloitti myös seuraavan kauden Coyotesissa, mutta maaliskuussa 2003 seura kauppasi hänet Buffalo Sabresiin yhdessä kolmannen kierroksen varausvuoron kanssa vaihdossa Chris Grattoniin ja neljännen kierroksen varausvuoroon.
Kaudella 2006–2007 Brière oli joukkueensa tehokkain ja koko NHL:n tilastoissa kymmenenneksi paras pistemies. Hän teki 81:ssä ottelussa 32 maalia ja antoi 63 maalisyöttöä. Brière valittiin kauden aikana NHL:n tähdistöotteluun, jossa hän sai tehot 1+4 ja ansaitsi ottelun parhaan pelaajan palkinnon. Pudotuspeleissä Brière oli jälleen Buffalon paras pistemies (3+12). Buffalo ylsi jälleen itäisen konferenssin loppuotteluihin asti, mutta hävisi Ottawa Senatorsille. Brière jakoi kaudesta 2005–2006 Sabresin kapteenin tehtävät Chris Druryn kanssa ja sitä ennen, kapteeniuden kierrettyä useamman pelaajan välillä, hän oli toiminut Sabres-kapteenina helmikuussa 2004.
Kesällä 2007 vapaan agentin statuksella liikkunut Brière siirtyi Philadelphia Flyersiin kahdeksan vuoden sopimukseksella. Brière teki kaudella 2007–2008 79:ssä runkosarjaottelussa tehot 31+41=72 ja oli joukkueensa tehokkain maalintekijä ja toiseksi paras pistemies. Pudotuspeleissä 2008 hän teki 17:ssä ottelussa tehot 9+7=16 ja oli itäisen konferenssin loppuotteluihin edenneen Flyersin paras pistemies ja toiseksi tehokkain maalintekijä. Seuraavalla kaudella hän oli pelaamatta yli 50 ottelua nivus- ja alavatsavaivojen vuoksi.
Kaudella 2009–2010 Brière oli runkosarjassa joukkueensa kolmanneksi tehokkain maalintekijä ja neljänneksi paras pistemies tehtyään 75:ssä ottelussa tehot 26+27=53. Pudotuspeleissä 2010 hän oli tärkeässä roolissa Flyersin edetessä NHL:n loppuotteluihin pelaamaan Stanley Cupin voitosta. Hän muodosti tehokkaan ketjun Scott Hartnellin sekä Ville Leinon kanssa ja voitti pudotuspelien pistepörssin tehtyään 23:ssa ottelussa tehot 12+18=30. Flyers hävisi mestaruuden Chicago Blackhawksille otteluvoitoin 2–4.
Brière teki runkosarjakaudella 2010–2011 NHL-vuosiensa maaliennätyksen, 34 maalia 77:ssä ottelussa, ja oli joukkueensa toiseksi tehokkain maalintekijä Jeff Carterin jälkeen. Syöttöpisteitä hänelle kertyi niin ikään 34 ja hän sijoittui joukkueensa sisäisessä pistepörssissä toiselle sijalle Claude Giroux’n jälkeen. Brière pelasi tammikuussa 2011 toisen kerran urallaan NHL:n tähdistöottelussa. Hänet valittiin otteluun varamiehenä Jarome Iginlan jätettyä tapahtuma väliin.
Brière oli sekä kaudella 2011–2012 että kaudella 2012–2013 sivussa yli kymmenen ottelua loukkaantumisten, muun muassa kahden aivotärähdyksen, vuoksi. Jälkimmäisellä kaudella, joka oli työsulun lyhentämä, hän teki vain 16 tehopistettä, kuusi maalia ja kymmenen syöttöpistettä, 34:ssä ottelussa ja hänen plus-miinus-lukemansa oli –13. Kauden päätyttyä Flyers osti ulos viimeiset kaksi vuotta hänen sopimuksestaan.
Heinäkuussa 2013 Brière siirtyi kaksivuotisella sopimuksella Montreal Canadiensiin. Kesäkuussa 2014 hän siirtyi Colorado Avalancheen pelaajakaupassa, jossa Canadiens sai vaihdossa Pierre-Alexandr Parenteaun.
Pax Americana
Pax Americana (Latinaksi: "Amerikan rauha" tai "amerikkalainen rauha") on termi, joka kuvaa toisen maailmansodan jälkeen vuodesta 1945 saakka länsimaissa vallinnutta verrattain rauhallista aikaa, jota kuvastaa myös Yhdysvaltojen hallitseva sotilaallinen ja taloudellinen asema.
Pax Americana asettaa Yhdysvallat Rooman valtakuntaa vastaavaan sotilaalliseen ja diplomaattiseen rooliin (katso Pax Romana), brittiläisen imperiumin seuraajaksi. Pax Americanan aikana tärkeimpien länsimaiden kesken ei ole puhjennut aseellisia konflikteja, eikä ydinaseita ole käytetty, vaikka Yhdysvallat ja sen liittolaiset ovatkin osallistuneet erinäisiin paikallisiin sotiin kuten Korean, Vietnamin, Falklandin, Persianlahden, Afganistanin ja Irakin sotiin.
Termiä Pax Americana käyttävät niin Yhdysvaltain ulkopolitiikan kannattajat kuin vastustajatkin, joten siihen liittyy erilaisia painotuksia riippuen asiayhteydestä. Esimerkiksi uuskonservatiivinen ajatushautomo Project for the New American Century käyttää termiä raportissaan Rebuilding America's Defences, mutta sitä ovat käyttäneet myös ne, jotka syyttävät Yhdysvaltain toimintaa supervaltana imperialistiseksi ja hyökkääväksi.
Pax Americanan alkuperä
Termi juontuu osittain Yhdysvaltain suorasta vaikutusvallasta, mutta myös amerikkalaisen taloudellisella ja diplomaattisella tuella toimivista kansainvälisistä instituutioista.
Kun toinen maailmansota päättyi vuonna 1945, Yhdysvalloilla oli etulyöntiasema kaikkiin muihin teollisuusmaihin verrattuna. Se oli maailman ainoa ydinasevaltio, hallitsi puolta maailman teollisuustuotannosta, 80 prosenttia maailman kultavarannoista, maan infrastruktuuri oli säilynyt sodassa vahingoittumattomana ja sen asevoimat olivat ennennäkemättömän voimakkaat. Euroopan suurvaltojen kokemat infrastruktuurin, pääoman ja ihmishenkien menetykset olivat kova isku niin voittajien kuin häviäjienkin imperialismille.
Paul von Martens
Paul von Martensin vanhemmat olivat Pelastusarmeijan upseeri Arvid Hugo Julius von Martens (1903–1993) ja Kate Nyman. Hänen veljensä oli toimittaja ja kirjailija Peter von Martens ja isoisänsä Venäjän armeijan lääkäri Friedrich von Martens. Hänen kotonaan puhuttiin ruotsia ja saksaa.
Kalmarin tuomiokirkko
Kalmarin tuomiokirkko on Kalmarissa, Kaakkois-Ruotsissa sijaitseva kirkkorakennus. Se oli Kalmarin hiippakunnan tuomiokirkko vuosina 1603-1915, jolloin Kalmari hiippakunta oli toiminnassa. Kirkko on kuulunut Växjön hiippakuntaan vuodesta 1916 lähtien, jolloin Växjön hiippakunta ja Kalmarin hiippakunta yhdistettiin samalla kun uusi hiippakunta perustettiin Luulajaan. Kalmarin hiippakunta lakkasi, koska valtipäivät eivät halunneet lisätä hiippakuntien määrää. Kirkko on Mariestadin tuomiokirkon lisäksi ainoa ruotsalainen tuomiokirkko, joka ei ole hiippakuntansa pääkirkko.
Tuomiokirkon on suunnitellut ruotsalainen arkkitehti Nicodemus Tessin vanhempi ja se on yksi tärkeimmistä esimerkeistä barokkiklassisismin läpimurrosta Ruotsissa. Tessin otti kirkon ulkonäköä suunnitellessaan mallia Roomassa sijaitsevasta Il Gesùsta. Rakennustyöt aloitettiin vuonna 1660, mutta työt keskeytettiin useita kertoja ja kirkko valmistui lopulta vuonna 1703. Kirkkosalia oli kuitenkin käytetty jumalanpalveluksiin jo vuodesta 1683 alkaen.
Victoria Spartz
Victoria Spartz (o.s. Kulheyko, s. 6. lokakuuta 1978 Nosivka, Ukrainan SNT) on ukrainalaissyntyinen yhdysvaltalainen liikenainen ja republikaanisen puolueen poliitikko, joka on edustanut Indianan 5. vaalipiiriä Yhdysvaltain edustajainhuoneessa tammikuusta 2021 lähtien. Hän voitti marraskuun 2020 vaalit demokraattien Christina Halea vastaan.
Spartz muutti Yhdysvaltoihin 21-vuotiaana vuonna 2000. Hänestä tuli Yhdysvaltain kansalainen vuonna 2006.
Karibianhaikara
Karibianhaikara (Egretta tricolor) on haikaroiden heimoon kuuluva lintulaji, jota tavataan Etelä- ja Pohjois-Amerikassa.
Vuoristolattana
Vuoristolattana eli vuoristoplanaria (Crenobia alpina) on Euroopassa tavattava purolattana, joka elää lähes yksinomaan kylmissä lähteissä ja lähdepuroissa. Sen levinneisyysalue ulottuu Skandinaviasta Britteinsaarille ja Etelä-Eurooppaan. Suomessa vuoristolattana elää vain Lapin puhtaimmissa tunturipuroissa. Keski- ja Etelä-Euroopassa laji elää ainoastaan vuoristoseuduilla. Vuoristolattana on mahdollisesti jääkauden jälkeinen reliktilaji, jonka alkuperä on Alpeilla. Geenitutkimusten perusteella vuoristolattana on lajikompleksi, joka koostuu useasta kryptisestä lajista. Vuoristolattana on väriltään yleensä tummanharmaa, joskus ruskea tai mustahko. Se voi kasvaa noin 15 millimetrin pituiseksi.
Nummen kunnanlääkärin talo
Nummen kunnanlääkärin talo on entinen kunnanlääkärin vastaanotto ja asunto Nummella, Uudellamaalla. Rakennus on valmistunut vuonna 1922 rakennusmestari Heikki Siikosen piirustusten mukaan. Kunnanlääkärin talo on kaksikerroksinen, aumakattoinen rakennus, jonka itäisellä julkisivulla on kaksi lasikuistillista sisäänkäyntiä. Länsipuolella rakennusta on atlaanikuisti, jonka päällä on parveke. Kunnanlääkärin talon ensimmäisessä kerroksessa on T-ikkunat, kun taas toisessa kerroksessa neliruutuiset ikkunat. Ullakon frontonimaiset ikkuna-avaukset ovat suljettu.
Nummen kunnanlääkärin talo edustaa tyylisuunnaltaan klassismia ja se on mukana Nummen rakennetun kulttuuriperinnön inventointiluettelossa. Rakennus kuuluu osaksi suojeltua valtakunnallisesti merkittävää Nummen kulttuurimaisemaa.
Xiamen
Xiamen, myös Amoy, on rannikkokaupunki Kiinan Fujianin maakunnan eteläosassa. Kaupunkikeskusta sijaitsee linnuntietä noin 215 kilometriä maakunnan pääkaupunki Fuzhousta lounaaseen. Xiamenin väkiluku on 3,531 miljoonaa (2010) ja pinta-ala 1 699 neliökilometriä.
Maantiede
230px|thumb|vasen|Gulangyun saarta etualalla ja Xiamenin saarta taka-alalla valokuvassa. Kaupunki rajoittuu lännessä Zhangzhoun ja pohjoisessa Quanzhoun prefektuuritason kaupunkiin. Kaakossa kaupunkia rajaa Taiwaninsalmi. Xiamenin nykyinen alue kattaa Xiamenin ja Gulangyun saaret, useita pienempiä saaria, sekä osia mannermaasta Jiulongjoen suulla.
Ilmasto
Xiamenissa on Köppenin ilmastoluokituksen mukaan subtrooppinen kostea ilmasto. Kesät ovat kuumia ja sateisia, talvella on melko kuivaa ja viileää. Vuoden keskilämpötila on noin 22 °C ja keskimääräinen sademäärä 1 130 millimetriä. Elokuu on lämpimin kuukausi. Silloin vuorokauden keskilämpötila on noin 29 °C. Viilein kuukausi on helmikuu, jolloin keskilämpötila on noin 14 °C. Sateisin kuukausi on kesäkuu, jolloin sataa keskimäärin noin 180 millimetriä. Joulukuu puolestaan on kuivin kuukausi. Silloin keskimääräinen sadanta on 27 millimetriä.
Historia
Nimi Xiamen tarkoittaa vapaasti käännettynä palatsin porttia, mutta se voidaan ymmärtää myös Kiinan portiksi. Nimi heijastaa kaupungin roolia kaupan ja muuttoliikkeiden keskuksena. Alueen johtava satama oli pitkään lähellä sijaitseva Quanzhou, mutta sen sataman täytyttyä pikku hiljaa lietteellä kauppa siirtyi Xiameniin. Qing-dynastia perusti kaupunkiin tulliaseman vuonna 1684, kun kaupankäynti Euroopan kanssa oli kiihtynyt. Ensimmäisen oopiumisodan (1839-1842) jälkeen kaupungista tuli yksi sopimussatamista, jonka kautta kuljetettiin ulkomaille teetä, posliinia ja ruokaa, kun taas sinne tuotiin oopiumia ja tekstiilejä. 1800-luvun aikana kaupungin kautta lähti suuria määriä kiinalaisia ulkomaille ja etenkin tuolloin brittien hallitsemaan Malesiaan.
Kiinan kansantasavallan perustamisen jälkeen Xiamen yhdistettiin mannermaahan pengertiellä ja 1950-luvulla kaupunkiin perustettiin kemianteollisuutta. Kehitys kuitenkin pysähtyi alueesta muodostuttua Taiwanin ja Kiinan välinen eturintama-alue. Vuosikymmeniä jatkunut laskusuhdanne katkesi 1980-luvulla, kun Xiamenista tehtiin yksi ulkomaalaisten sijoittajien houkuttelemiseksi perustetuista erikoistalousalueista. Kaupunki on sittemmin hyötynyt etenkin sijoituksista Hongkongista, Macaolta ja Taiwanilta. Kehityksen siivittämänä mannermaalle rakennettiin silta ja kaupungin satamaa uudistettiin. Nykyisin Xiamen on yksi Kiinan rikkaimmista kaupungeista. Vuonna 2007 sen bruttokansantuote asukasta kohden mitattuna oli Kiinan kaupungeista neljänneksi korkein.
Suuren kiinalaisen puhelin- ja sovellusyhtiö Meitun pääkonttori on Xiamenissa.
Laivanrakennusyhtiö Xiamen Shipbuilding Industryn telakka on Xiamenissa.
Hallinto
Piirikuntatasolla kaupunki jakautui (2010) kuuteen kaupunkipiiriin seuraavasti:
Se on tunnettu kulttuurin ja viihde-elämän keskus. Xiamenin yliopistoja ovat esimerkiksi Xiamenin yliopisto ja Jimein yliopisto.
Liikenne
Xiamenin bussimetron ensimmäiset linjat avattiin vuonna 2008. Kiinan rautateiden Xiamen–Shenzhen suurnopeusrata tuo nopeat ratayhteydet kaupunkiin. Xiamen Gaoqin kansainvälinen lentoasema palvelee kaupungin lentoliikennettä. Lentokenttä tarjoaa kolmen vuorokauden viisumivapaata maahanpääsyä esimerkiksi Schengenin sopimusmaiden kansalaisille. Vuonna 2008 kaupungista tuli yksi viidestä Kiinan kaupungista, jonne saapuu ja josta lähtee lentoja suoraan Taiwanista.
Xiamen on tunnettu satamakaupunkina satoja vuosia ja Ensimmäisen ooppiumsodan jälkeen kaupungin satama avattiin ulkomaalaisille aluksille. Nykyään Xianmenin satama on yksi maailman 30 suurimmasta rahtisatamasta. Vuonna 2014 Rotterdamin sataman laatimassa satamalistauksessa se ylsi 205 miljoonalla rahtitonnillaan sijaluvulle 19.
Pierre Renoir
thumb|Pierre Renoir n. 1902. Pierre Renoir (1885–1952) oli ranskalainen näyttelijä. Taidemaalari Pierre-Auguste Renoir oli hänen isänsä. Hänellä oli yksi veli, elokuvaohjaaja Jean Renoir (1894–1979). Pierre Renoirin poika oli elokuvaaja ja ohjaaja Claude Renoir (1914–1993).
Kohtalokas syrjähyppy
Kohtalokas syrjähyppy (Unfaithful) on Adrian Lynen ohjaama yhdysvaltalainen eroottinen draamaelokuva vuodelta 2002. Se perustuu ranskalaiseen elokuvaan Mies, nainen, rakastaja vuodelta 1968.
Kohtalokas syrjähyppy tuotti yli 119 miljoonaa dollaria. Elokuva sai sekalaisia arvosteluja, mutta Diane Lanen roolisuoritusta ylistettiin. Hän voitti National Society of Film Critics- ja New York Film Critics Circle -palkinnon parhaasta naispääosasta ja oli ehdolla Golden Globe- ja Oscar-palkintojen saajaksi.
Carl Johnson
Carl Johnson voi tarkoittaa ainakin seuraavia:
Inanimate Existence
Inanimate Existence on yhdysvaltalainen death metal -yhtye, joka perustettiin vuonna 2010 Santa Cruzissa, Kaliforniassa.
Maaliskuussa 2012 yhtye solmi levytyssopimuksen Unique Leader Recordsin kanssa. Yhtyeen esikoisalbumi, Liberation Through Hearing, julkaistiin heinäkuussa 2012.
Rovaniemen keskuskenttä
thumb|300px|Rovaniemen keskuskentän vanha pääkatsomo vuonna 2012.
Rovaniemen Keskuskenttä on Rovaniemen keskustassa sijaitseva yleisurheilu- ja jalkapallostadion, joka avattiin vuonna 1953. Stadion toimii Ykkösessä pelaavan RoPS:in kotikenttänä ja sen kapasiteetti on 2 900 katsojaa.
Historia
Keskuskenttä on avattu vuonna 1953 ja sitä piti alun perin alkaa kunnostaa syksyllä 2007. Rovaniemen kaupunki kuitenkin päätti siirtää remontin ainakin vuoteen 2008. Veikkausliigan puheenjohtaja Jan Walden ilmoitti, että jos RoPS nousisi Ykkösestä liigaan, ei sille myönnettäisi enää poikkeuslupaa pelata liigan vähimmäsvaatimukset täyttämättömällä Keskuskentällä.
Vihdoin kesäkuussa 2008 kentällä alkoi remontti, jossa pystytettiin valomastot. Valot saatiin pystyyn hieman alkuperäisestä aikataulusta myöhässä, syyskuun alussa. Kesän 2009 aikana kentälle vaihdettiin tekonurmi ja rakennettiin uusi huoltorakennus. RoPS pelasi neljää viimeistä kotiottelua lukuun ottamatta muut kotiottelunsa evakossa Susivoudin kentällä. RoPS sai kolmesti peräkkäin poikkeusluvan pelata liigalisenssin ehtoja täyttämättömällä kentällä ja välttyi myös sanktioilta vaikka ei saanut valoja pystyyn määräaikaan, 24. elokuuta 2008, mennessä 75 000 euron sakon nojalla.
Kesällä 2015 valmistui uusi pääkatsomo. Avajaiset olivat 10.7.2015 ja avausotteluna oli Veikkausliigan sen hetken kärkikamppailu RoPS-HJK. Uuden katsomorakennuksen on suunnitellut Arkkitehtityöhuone Artto Palo Rossi Tikka.
Ominaisuudet
Keskuskentällä on kolme ympäröivää juoksurataa ja etusuoralla vielä neljäs rata. Radat on päällystetty vihreällä kestopäällysteellä. Stadionilla on kesällä 2015 valmistunut uusi pääkatsomo 2 003 istumapaikalla sekä takasuoralla 800 hengen katettu katsomo. Kentällä on 1000 luxin valomastot, jotka pystytettiin alkusyksystä 2008. Keskustan luonnonnurmi korvattiin vuonna 2009 uudella tekonurmella, samalla kentälle asennettiin lämmitys. Kenttäremontin yhteydessä työmaalta löytyi sodanaikainen 105-millinen kranaatti.
Keskuskentällä pelataan myös FC Santa Clausin kotiottelut ja käydään yleisurheilukilpailuja. Kenttä on myös muiden jalkapallojuniorien, lähistön koulujen ja päiväkotien virkistyskäytössä. Kenttä on peruskorjattu vuonna 1982 ja se on kenttäolosuhteiltaan täysin modernisoitu 2009.
Eiríkur Hauksson
Eiríkur Hauksson (s. 4. heinäkuuta 1959 Reykjavík) on islantilaissyntyinen, Norjassa asuva rock-laulaja. Hän aloitti laulajan uransa jo 15-vuotiaana. Vaihtoehtoisena uravalintana oli ammattijalkapalloilu, mutta rock-musiikki vei voiton. Eiríkur Hauksson hankki itselleen kuitenkin myös opettajan koulutuksen.
Eiríkurin ensimmäinen vakavasti otettava yhtye oli nimeltään Start. Yhtyeestä tuli suosittu, kun Eiríkurin sävellys Sekur (Syyllinen) valittiin Islannissa vuoden lauluksi 1981. Startin hajotessa 1983 Eiríkur kokosi hard rock -yhtyeen Drýsill. Yhtye julkaisi albumin Welcome to the show, jota tehtiin 1000 kappaletta - kohtuullinen määrä yhtyeeltä, jonka musiikki erosi valtavirrasta ja joka kustansi itse oman albuminsa. Drýsill kuitenkin hajosi jo vuonna 1985.
Vuonna 1985 Eiríkur äänitti kappaleet Gaggó-Vest and Gull, joista tuli välittömästi suosikkeja Islannissa ja jotka tekivät Eiríkurista kotimaassaan huippusuositun artistin.
Vuonna 1986 Eiríkur oli jäsenenä Icy-triossa, joka edusti Islantia sen osallistuessa ensimmäistä kertaa Eurovision laulukilpailuun.
Pari seuraavaa vuotta Eiríkur jatkoi työtään opettajana, vaikkakin esiintyikin eri pop-yhtyeiden kanssa lähes joka ilta.
Eiríkurin ensimmäinen sooloalbumi Skot í myrkri (Laukaus pimeässä) oli vielä kesken vuonna 1988, kun hän ilmoitti muuttavansa Norjaan. Tuohon aikaan hän oli jo liittynyt rock-yhtyeeseen nimeltä Artch, joka julkaisi kansainvälistäkin menestystä saaneen esikoisalbuminsa Another Return To Church Hill vielä samana vuonna. Kun yhtyeen toinen albumi For The Sake Of Mankind ei saavuttanutkaan odotettua menestystä, yhtye hajosi vuoden 1993 lopussa. Se kuitenkin kokoontui esiintymään yhdessä vielä 1999.
Artch-vaiheen jälkeen Eiríkur työskenteli vapaana laulajana ja esiintyi satunnaisesti eri rock-yhtyeiden kanssa. Hän myös edusti Norjaa vuoden 1991 Eurovision laulukilpailussa Just 4 Fun -yhtyeen kanssa.
Vuodesta 2005 lähtien Eiríkur on kiertänyt Euroopan konserttilavoja kosketinsoittaja-kitaristi Ken Hensleyn kanssa. Hensley on tunnettu 70-luvulla esiintyneestä Uriah Heep -yhtyeestä.
Suostuttelun jälkeen Eiríkur osallistui Islannin Euroviisuedustajan karsintoihin ja hänet valittiinkin Islannin edustajaksi Eurovision laulukilpailuun Helsingissä keväällä 2007. Kappale Valentine Lost – alun perin islanninkielinen ja nimeltään Ég les í lófa þínum – ei kuitenkaan päässyt loppukilpailuun saakka.
Morbid
Morbid oli ruotsalainen, Mayhemissä toimineen Deadin perustama death metal -yhtye. Yhtye julkaisi kaksi demoa. Morbid hajosi Deadin tehtyä itsemurhan. Yhtye ei koskaan saavuttanut suurta suosiota, mutta underground-piireissä yhtye on arvostettu. Deadin kuoleman jälkeen yhtye kuitenkin julkaisi aiemmin äänitetyt live-levyt. Morbid esiintyi vuonna 2023 uudestaan.
Epimeeri
Stereokemiassa toistensa epimeerejä ovat molekyylit, jotka eroavat keskenään vain yhden tetraedrisen kiraliakeskuksen atomien tai atomiryhmien keskinäisestä sitoutumisjärjestyksestä. Ollakseen epimeerejä, molekyyleissä tulee olla vähintään kaksi kiraliakeskusta, muuten ne olisivat vain toistensa peilikuvia eli enantiomeerejä. Epimeria on diastereomerian erityistapaus ja epimeerit ovat myös toistensa diastereomeerejä.
Epimerisaatiossa toinen epimeeri muuntuu vastin epimeerikseen.
Toistensa epimeerejä ovat esimerkiksi D-glukoosi ja D-galaktoosi. Nämä ovat samalla myös toistensa α/β anomeerejä. Anomeria onkin vain epimerian erityistapaus ja anomeerit ovat toistensa epimeerejä.
Naimattomuus
Juridisesti naimaton on yksi siviilisäädyistä ja tarkoittaa henkilöä, joka ei ole koskaan ollut avioliitossa tai rekisteröidyssä parisuhteessa. Avioliiton tai rekisteröidyn parisuhteen päättymisen jälkeen henkilö on joko eronnut tai leski, mutta ei naimaton.
Merkitys ennen ja nykyisin
Aikaisemmin naimattomuutta on pidetty pahana, ja pidetään edelleen useissa kulttuureissa. Naimisiin meneminen varsinkin naiselle on merkinnyt aiemmin taloudellista turvaa elämään. Toisaalta neitsyyden säilyttämisen vuoksi naimattomina pysyviä on usein kunnioitettu ja pidetty pyhinä. Tällaisia ovat olleet myös eri jumalille elämänsä pyhittävät neitsyet, kristinuskossa nunnat ja munkit ja joidenkin suuntausten papit.
Ortodoksiuskonnossa luostariasukkaat sitoutuvat naimattomuuteen eli selibaattiin.
Kumppanin etsiminen
Naimattomista miehistä 90 % ja naimattomista naisista 75 % haluaisi parisuhteen. Psykologi Anna Salmen mukaan miehelle parisuhde on usein tärkein ihmissuhde, naisella on usein läheisiä suhteita muihin naisiin. Toisaalta sinkut voivat myös iloita vapaudestaan.
Yksilön kannalta naimattomuus voi olla joko hyvä tai huono asia riippuen subjektiivisista toiveista. Puolisoa etsitään sinkkutapaamisissa sekä virtuaalisin keinoin kuten deittipalvelut ja Tinder, mutta siitä huolimatta puolisoa ei välttämättä löydy. Lisäksi monissa perinteisissä yhteiskunnissa oli käytössä sopimusavioliitto, jonka monet yksilöt näkivät välttämättömänä pahana, joskin monien tutkimusten mukaan järjestetyt avioliitot voivat olla yhtä hyviä kuin muut. Ilman sopimusavioliittoja joidenkin ihmisten on vaikea löytää puolisoa. Tällöin naimattomuus voi olla keskeinen ongelma yksilölle.
Sinkku-sanan synty
Sinkku-sanan alkuperää on selvitetty. Suomeen sinkku-käsitettä (yksin elävän ihmisen merkityksessä) käytti ensimmäisen kerran lehtijutussaan toimittaja Heikki Kemppainen (nykyisin Karjalaisen taloustoimittaja). Suonna Konosen jutussa Mies joka lanseerasi "sinkun" Suomeen (Karjalainen 10.12.2000) kirjoitetaan:
Talous
Yksin elävän sinkun eläminen ja asuminen on huomattavasti kalliimpaa kuin samaan tuloluokkaan kuuluvan pariskunnan, koska sinkku joutuu maksamaan kaikki menonsa yksin. Kuluttajatutkimuskeskuksen tutkimuspäällikkö Anu Raijaksen selvityksen mukaan yksin elävän eläminen maksaa vuodessa 20 366 euroa, kun vastaavan tulotason omaava pariskunta selviää 25 094 eurolla. Sinkkutalouden liikkumavara on pienempi kuin vastaavan lapsettoman pariskunnan, koska välttämättömiin menoihin kuluu huomattava osa tuloista. Selvityksen mukaan pääkaupunkiseudulla sinkulle jää 278 euroa kuukaudessa, kun taas vastaavalle pariskunnalle jää kummallekkin 380 euroa käyttövaraa tai säästöön. Yksinelävien asunnot ovat pieniä, mutta niiden markkina-arvo on huomattavan korkea, mikä nostaa asumisen hintaa. Ratkaisuna sinkkutalouden ongelmiin on esitetty muun muassa asumiseen yksiöitä, joiden sähkölaskutus hoidetaan kiinteistökohtaisesti.
Taajaväkinen yhdyskunta
Taajaväkinen yhdyskunta on hallintohistoriallinen käsite, jolla tarkoitetaan eräitä Suomen ja Ruotsin maalaiskunnissa sijainneita asutuskeskuksia, joille valtiovalta oli määrännyt tiettyjä velvoitteita. Velvoitteet eivät olleet voimassa koko kunnan alueella.
Taajaväkinen yhdyskunta Suomessa
Taajaväkinen yhdyskunta oli Suomen aikaisempien kunnallislakien mukaan maalaiskuntaan kuuluva asutuskeskus, jolla oli rajoitettu itsehallinto-oikeus. Sellaisiksi muodostettiin 1900-luvun alussa muun muassa useat tehtaiden tai rautatieasemien ympärille syntyneet asutusalueet sekä myös eräät suurimpien kaupunkien läheisyyteen syntyneet esikaupunkialueet. Taajaväkisen yhdyskunnan perustamisesta tai lakkauttamisesta päätti Venäjän vallan aikana Suomen senaatti, itsenäisyyden aikana valtioneuvosto. Enimmillään 1930-luvun alussa Suomessa oli yli 30 taajaväkistä yhdyskuntaa. Monet entiset taajaväkiset yhdyskunnat ovat nykyisin uusien kaupunkien keskusta-alueita.
Suomen senaatti hyväksyi asetuksen taajaväkisistä yhdyskunnista vuonna 1898, ja asetus tuli voimaan vuoden 1899 alusta.
Taajaväkinen yhdyskunta ei muodostanut erillistä kuntaa, vaan se oli erityiskunta, joka hoiti ainoastaan paikkakunnan varsinaista maaseutua huomattavasti tiheämmästä asutuksesta aiheutuneet erityis­tehtävät. Näin ollen sille kuuluivat erityisesti kaavoitus sekä katujen ja muiden yleisten alueiden kunnossa- ja puhtaanapito. Muut kunnalliset tehtävät, kuten kansakoulujen ylläpito ja sosiaalihuolto, kuuluivat sille maalaiskunnalle, johon yhdyskunta kuului.
Taajaväkisellä yhdyskunnalla oli oma valtuusto, joka valittiin kunnallisvaalien yhteydessä. Sen asukkailla oli äänioikeus sekä maalaiskunnan että yhdyskunnan vaaleissa. Toisaalta yhdyskunnan asukkaat joutuivat maksamaan korkeampia veroja, koska heidän oli maalaiskunnalle menevän normaalin kunnallisveron lisäksi maksettava veroa myös taajaväkiselle yhdyskunnalle. Se luonnollisesti jarrutti tällaisten yhdyskuntien perustamista.
Vuonna 1932 tuli voimaan uusi asemakaavalaki, jonka mukaan maalaiskuntaan kuuluvalle asutuskeskukselle oli vahvistettava rakennuskaava riippumatta siitä, oliko se julistettu taajaväkiseksi yhdyskunnaksi vai ei. Sen vuoksi taajaväkiset yhdyskunnat itse asiassa menettivät tärkeimmän alkuperäisen merkityksensä, eikä uusia enää sen jälkeen perustettu. Entisetkin lakkautettiin yksi toisensa jälkeen. Osa niistä tosin muutettiin kauppaloiksi tai itsenäisiksi maalaiskunniksi, ellei niin ollut tehty jo sitä ennen, ja osa liitettiin viereen kaupunkiin. Esimerkiksi vuoden 1946 alussa Helsingin suuren alueliitoksen yhteydessä lakkautettiin yhdeksän taajaväkistä yhdyskuntaa, jotka samalla liitettiin Helsinkiin, nimittäin Huopalahden kuntaan kuuluneet Munkkiniemi ja Lauttasaari sekä Helsingin maalaiskuntaan kuuluneet Pitäjänmäki, Pakila, Pukinmäki, Malmi-Tapanila, Herttoniemi, Puotinkylä ja Degerö.
Vielä 1950-luvulla taajaväkisiä yhdyskuntia olivat Haapajärven, Kemijärven, Kiuruveden ja Oulaisten kirkonkylät, Iin Hamina, Iisvesi Suonenjoella, Jämsän Jokivarsi, Kalajoen jokisuu ja saman kunnan alueella sijaitseva Ryöppään satama, Espoossa Leppävaara, Helsingin maalaiskunnassa Tikkurila, Kokemäellä Tulkkila ja Jyväskylän maalaiskunnassa Vaajakoski. Vuoden 1956 alussa valtioneuvoston päätöksellä lakkautettiin viimeisetkin taajaväkiset yhdyskunnat. Niitä koskevat kunnallislain pykälät pysyivät kuitenkin muodollisesti voimassa vuoden 1977 alussa voimaan tulleeseen kunnallislain kokonaisuudistukseen saakka.
I Suomalainen Vapaajoukko
I Suomalainen Vapaajoukko (myös Ensimmäinen Suomalainen Vapaajoukko) oli suomalainen sotilaallinen vapaaehtoisjoukko, joka osallistui Viron vapaussotaan vuosina 1918–1919. Vapaajoukko oli vapaussodan ensimmäinen kokoonpantu ja taisteluihin osallistunut vapaaehtoisjoukko, mutta silti se on historiassa jäänyt Hans Kalmin johtamien Pohjan Poikien varjoon. Noin 1 550 miehen vahvuista Vapaajoukkoa komensi ruotsalainen majuri Martin Ekström.
Taajaväkinen yhdyskunta
Taajaväkinen yhdyskunta Ruotsissa
Suomen lisäksi taajaväkisiä yhdyskuntia on ollut myös Ruotsissa 1800-luvun lopulta vuoteen 1971. Ne olivat hallintoalueita, joita oli muodostettu tietyille maalaiskuntien tiheään asutuille alueille. Taajaväkisissä yhdyskunnissa sovellettiin yhtä tai useampaa alun perin kaupungeille tarkoitettua määräyskokoelmaa (ruots. stadsstadga).
I Suomalainen Vapaajoukko
Vapaajoukon ensimmäiset vaiheet
thumb|upright| I Suomalaisen Vapaajoukon komentaja [[Martin Ekström ]] Bolševikkien nopea eteneminen ja virolaisten joukkojen huono tilanne sai Suomessa aikaan vaatimuksia valtionjohtoa myöten veljeskansan auttamiseksi. Bolševikkijoukot olivat vuoden 1918 lopussa enää 30 kilometrin päästä Tallinnasta. Joulukuussa 1918 perustettiin Viron Avustamisen Päätoimikunta, joka päätti muodostaa kaksi majuri Martin Ekströmin ja everstiluutnantti Hans Kalmin johtamaa suomalaista vapaaehtoisjoukkoa: I Suomalaisen Vapaajoukon ja Pohjan Pojat. Kummankin joukon johtajat olivat Suomen sisällissodan veteraaneja. Kenraalimajuri Martin Wetzer oli kummankin joukon yhteinen ylipäällikkö.
Nextstep
Nextstep (tyyliteltynä NeXTSTEP) on oliopohjainen, moniajoa tukeva käyttöjärjestelmä, jota NeXT kehitti NeXT-tietokoneilleen. Käyttöjärjestelmän nimi kirjoitettiin vaihtelevasti NeXTStep ja NeXTSTEP. Nextstep 1.0 julkaistiin 18. elokuuta 1989, ja viimeisin julkaisu, versio 3.3, julkaistiin vuoden 1995 alussa.
I Suomalainen Vapaajoukko
Vapaajoukon ensimmäiset vaiheet
Heti joulukuun alussa, pari viikkoa ennen Kalmia, Ekström aloitti vahvennetun pataljoonan eli noin runsaan 1 100 miehen järjestämisen. Halukkaita oli paljon ja joukko saatiin koottua nopeasti. I Suomalaisen Vapaajoukon, ja samalla koko suomalaisen vapaaehtoisarmeijan, ensimmäinen komppania saapui luutnantti Anto Eskolan johdolla Tallinnaan 30. joulukuuta jäänmurtaja Tarmolla. Suomalaisten vapaaehtoisjoukkojen kuljetuksia Viroon suojasi koko ajan brittialukset. Perillä oli komppaniaa vastaanottamassa sotilassoittokunnan lisäksi koko Viron poliittinen ja sotilaallinen johto, mukaan lukien pää- ja sotaministeri Konstantin Päts.
Taajaväkinen yhdyskunta
Taajaväkinen yhdyskunta Ruotsissa
Lähes kaksi kolmasosaa taajaväkisistä yhdyskunnista oli rautatiepaikkakuntia, mutta niitä perustettiin myös kaupunkien esikaupunkiasutusalueille ja moniin kalastajayhdyskuntiin. Ne kauppalat, jotka eivät vuoden 1862 kunnallislakien astuttua voimaan muodostaneet omaa kuntaa, rinnastettiin taajaväkisiin yhdyskuntiin. Myöhemmin niitä alettiin kutsua epäitsenäisiksi kauppaloiksi (ruots. municipalköping). Joissakin tapauksissa taajaväkinen yhdyskunta jatkui kuntarajan yli useamman kuin yhdem kunnan alueelle. Samassa maalaiskunnassa saattoi olla useita taajaväkisiä yhdyskuntia, ja joskus samaan yhdyskuntaan kuului maantieteellisesti erillään olevia alueita.
Taajaväkisessä yhdyskunnassa oli lääninhallituksen esityksen ja hallituksen päätöksen jälkeen voimassa yksi tai useampi kaupungeissa sovellettavista määräyskokoelmista. Näitä olivat vuoden 1868 järjestysmääräykset, vuoden 1874 palomääräykset, vuoden 1874 rakennusmääräykset, vuoden 1874 terveysmääräykset kaupungeille ja vuoden 1907 kaupunkisuunnittelulaki. Määräyksiä sovellettiin ensimmäisen kerran Höganäs brukin alueella, joten kyseistä paikkaa pidetään ensimmäisenä taajaväkisenä yhdyskuntana, vaikka itse käsite "taajaväkinen yhdyskunta" ei vielä ollutkaan käytössä.
Nextstep
Perustaltaan se oli Mach-ytimeen ja BSD Unixin työkaluihin perustuva, mutta käytti graafisena käyttöliittymänään omaa Display PostScriptiin ja oliopohjaisiin kirjastoihin perustuvaa ratkaisuaan.
I Suomalainen Vapaajoukko
Taistelut
I Suomalainen Vapaajoukko osallistui varsin itsenäisenä joukkona Pohjois-Viron vapauttamiseen ja sillä oli erittäin tärkeä rooli. Vapaajoukko kohtasi ja myös taisteli alueella venäläisten puolella olleita suomalaisten punaisten joukkoja vastaan, mikä saikin mitä erikoisimpia tilanteita ja tapahtumia aikaan. Tavallaan Suomen sisällissota jatkui vielä Pohjois-Virossa.
Suomalaiset taistelivat raivoisasti ja uhmakkaasti, minkä ansiosta ensimmäisten päivien taistelut olivat lähinnä bolševikkien joukkopakoa itään päin. Ekströmin ja luutnantti Erkki Varmavuoren välisen vedonlyönnin tuloksena vapaajoukko valtasi Rakveren 12. tammikuuta 1919. Vapaajoukon noin 500 Kundan satamasta lähtenyttä suomalaista tekivät surkeassa säässä maihinnousun meritse Utrian (Udrian) seudulle 17. tammikuuta 1919. Tämän jälkeen taistelut jatkuivat Narvan maantien varrella. Operaatio oli osa suomalaisten ja virolaisten uhkarohkeaa tavoitetta vallata Narva takaisin.
Taajaväkinen yhdyskunta
Taajaväkinen yhdyskunta Ruotsissa
Taajaväkiset yhdyskunnat muodostivat oman kunnan siis vain edellä mainittujen määräyskokoelmien soveltamisen ja niiden rahoittamisen osalta. Taajaväkisten yhdyskuntien asukkaat kuuluivat kukin kuntaansa ja heillä oli samat oikeudet ja velvollisuudet kuin kuntien muillakin asukkailla. Koko maalaiskuntaa koskeneista asioista, kuten esimerkiksi kansakoulusta ja köyhäinhoidosta, vastasi kunta. Taajaväkisiin yhdyskuntiin sovellettiin myös tiettyjä helpotuksia kunnallislakien määräyksistä. Joissakin yksittäistapauksissa annettiin vapautus velvollisuudesta organisoida yhdyskunta, jos maalaiskunta huolehti itse sen asioista. Näin tehtiin myös siinä tapauksessa, että taajaväkisille yhdyskunnille annettuja määräyksiä sovellettiin koko maalaiskunnan alueella. Nämä poikkeukset eivät siten muodostaneet varsinaisia taajaväkisiä yhdyskuntia.
I Suomalainen Vapaajoukko
Narvan valtaus
thumb|Narvan taisteluiden vastapuolen, [[Eestin työkansan kommuunin, lippu ]] Narvan valtaus on I Suomalaisen Vapaajoukon, ellei kaikkien suomalaisten, tärkein sotilaallinen operaatio ja saavutus Viron vapaussodassa. Erityisen tärkeäksi valtauksen tekee se, että vihollinen pakeni pakokauhun vallassa, vaikka sillä oli moninkertainen ylivoima suomalaisiin nähden. Operaation aloittaneessa Utrian maihinnousussa ei kaatunut ainuttakaan suomalaista, mutta itse Narvan ja sen ympäristön taisteluissa kaatui kymmenen ja katosi kaksi miestä. Haavoittuneita oli noin 30–40.
Nextstep
Myöhemmin käyttöjärjestelmä siirrettiin myös x86, SPARC ja PA-RISC -suorittimille.
Taajaväkinen yhdyskunta
Taajaväkinen yhdyskunta Ruotsissa
Taajaväkisten yhdyskuntien määrä oli Ruotsissa suurimmillaan 1940-luvulla. Syynä yhdyskunnan lakkauttamiseen oli siihen asti joko yhdyskunnan erottaminen omaksi kaupungiksi tai kauppalaksi tai liittäminen osaksi jotain kaupunkia tai kauppalaa. Vain poikkeustapauksissa taajaväkinen yhdyskunta saatettiin lakkauttaa suoraan.
I Suomalainen Vapaajoukko
Narvan valtaus
Narvan kaupunki vallattiin 18. tammikuuta suomalaisten rohkean syöksyn tuloksena. Luutnantti Anto Eskolan johtama ensimmäinen komppania saapui kaupungin torille klo. 17.20. Torille pystytettyjen asemien jälkeen Eskola lähetti miehiä puhdistamaan kaupunkia viimeisistä vihollisista. Tämän tuloksena 27 vangiksi joutunutta suomalaista kommunistia teloitettiin raatihuoneen edustalla. Myös Venäjän sosialistisen federatiivisen neuvostotasavallan sotakansankomissaari Lev Trotski ja Viron työkansan kommuunin puheenjohtaja Jaan Anvelt olivat vähällä jäädä vangeiksi. Muutaman tunnin päästä kaupunkiin saapui Varmavuoren tiedustelujoukkue saaden sotasaaliiksi muun muassa lentokoneen. Seuraavan päivän aamuna saapuivat loput suomalaiset ja päivällä virolaiset.
Taajaväkinen yhdyskunta
Taajaväkinen yhdyskunta Ruotsissa
Vuoden 1952 kuntauudistusta valmisteltaessa päätettiin kuitenkin, että pidemmällä tähtäimellä maalaiskunnat tulisivat hoitamaan myös taajaväkisten yhdyskuntien asioista ja siten taajaväkiset yhdyskunnat tultaisiin lakkauttamaan. Tähän aikaan valtiovalta pyrki poistamaan erot myös kaupungin ja maaseudun väliltä: erilliset kaupunkimääräykset lakkautettiin ja korvattiin yleisillä määräyksillä, jotka koskivat niin kaupunkeja, kauppaloita kuin maalaiskuntiakin. Näitä määräyksiä olivat järjestysmääräykset (1958), terveydenhoitomääräykset (1960) ja palomääräykset (1963), ja siksi yhä useampia taajaväkisiä yhdyskuntia lakkasi olemasta. Monet Göteborgin ja Bohusin läänin kalastajayhdyskunnista lakkasivat automaattisesti olemasta taajaväkisiä yhdyskuntia vuodenvaihteessa 1959-1960, koska niissä oli sovellettu ainoastaan terveydenhoitomääräyksiä.
Nextstep
Vaikutus
Ensimmäinen verkkoselain, WorldWideWeb, kehitettiin Nextstep-alustalla. Jotkut nykyisistä selaimista löytyvät ominaisuudet ja pikanäppäimet kuuluivat alun perin Nextstepiin ja HTML 1.0:n ulkoasua määrittävät elementit perustuivat sen käyttöliittymän tekstikomponentin ominaisuuksiin. Tim Berners-Leen NeXT-työasema oli myös maailman ensimmäinen web-palvelin.
id Softwaren tietokonepelit Doom ja Quake kehitettiin alun perin Nextstep 3.3:lla. Niiden kenttäeditorit DoomEd ja QuakeEd ohjelmoitiin Objective-C:lla. Muita NeXT-alustalta lähtöisin olevia ohjelmia ovat Macromedia FreeHand ja Mathematican ensimmäiset graafiset versiot.
OpenStep
Nextstep 3.2:n julkaisun aikoihin 1993 NeXT liittoutui Sun Microsystemsin kanssa kehittämään OpenStepin, josta poistettiin sidonnaisuus NeXT-alustaan ja se standardoitiin ja siirrettiin Solarikselle ja Windows NT -alustalle. Tuote olisi toiminut yhteisenä rajapintana ja käyttöliittymänä näillä alustoilla. Myöhemmin Sun keskittyi kuitenkin kehittämäänsä Java-alustaan. 4. helmikuuta 1997 Apple Computer osti NeXTin 427 miljoonalla dollarilla ja kehitti Nextstepistä Rhapsody-projektissa Mac OS X:n perustan.
Nextstepin käyttöliittymä inspiroi myös Linux-käyttäjiä ja sen ulkonäköä matkittiin Afterstep ja Window Maker -ikkunanhallintaohjelmissa. OpenStep-standardista on tehty myös avoimen lähdekoodin toteutus GNUstep-projektissa, joka sai alkunsa erään ohjelman siirtämisestä Nextstepistä Unixille. GNUstep toteuttaa myös jotain Applen Cocoa-rajapinnan laajennuksista standardiin.
Taajaväkinen yhdyskunta
Taajaväkinen yhdyskunta Ruotsissa
Viimeiset jäljelle jääneet taajaväkiset yhdyskunnat olivat Kristianstadin läänissä Kvidinge ja Tyringe, Göteborgin ja Bohusin läänissä Mollösund sekä Västernorrlandin läänissä Nyland. Kaikki neljä lakkautettiin vuoden 1971 kuntauudistuksen yhteydessä. Tämän uudistuksen jälkeen kaikkiin Ruotsin kuntiin on sovellettu samoja lakeja ja määräyksiä.
Kirjallisuutta
Seuraavat kirjat käsittelevät taajaväkistä yhdyskuntaa Ruotsin näkökulmasta:
I Suomalainen Vapaajoukko
Narvan valtaus
Narvan helppo valtaus nöyryytti vastaperustettua puna-armeijaa ja valoi voitontahtoa virolaisten kaikille rintamille. Tieto suomalaisten tekemästä Narvan valtauksesta levisi myös maailmalle ja kiinnosti ulkomaiden lehdistöä.
Narvan valtauksen jälkeen
thumb|400px|[[Inkeri|Inkerinmaa vuoden 1925 evankelis-luterilaisten seurakuntien jaon mukaan. Viron Inkeriin tulivat Tarton rauhan jälkeen 2. helmikuuta 1920 mm. Kalliviere ja Jaama. Virolaiset joukot olivat vallanneet alueen Narvan itäpuolelta ja Eestin työkansan kommuunin vastahyökkäys oli epäonnistunut 1919 vuoden lopulla. Aselepo oli solmittu 31. joulukuuta 1919.]] Viron ylipäällikkö Johan Laidoner ylensi Ekströmin everstiksi ylentäen samalla muita suomalaisia upseereita. Laidoner halusi myös, että suomalaiset olisivat jatkaneet hyökkäystä Jamburgiin eli Jaamaan Länsi-Inkeriin 25 kilometriä Narvasta itään. Suomalaisten vapaaehtoisjoukkojen ylipäällikkö kenraalimajuri Wetzer ei kuitenkaan halunnut suomalaisten ylittävän Viron kansallisia rajoja. Virolaisten vapaussodan rintama siis pysähtyi veriseksi asemasodaksi linjalle Narva-Peipsijärvi sodan loppuun asti.
Narvan valtauksen jälkeen I Suomalainen Vapaajoukko ei osallistunut enää suurempiin operaatioihin ja vetäytyi reserviin ensin Rakvereen. Narva-Jõesuusta joukko kotiutettiin maaliskuun loppupuolella motivaation laskun, kurittomuuden ja sotaväsymyksen vuoksi. Suomalaiset katsoivat tehneensä työnsä, kaiken lisäksi palkat olivat huonompia kuin oli luvattu.
I Suomalainen Vapaajoukko menetti 31 miestä eli noin kaksi prosenttia miesvahvuudestaan. Vähän koulutettu pieni vapaaehtoisjoukko selvisi siis ihmeellisen pienillä tappioilla. Rykmentin aseena olikin lähinnä horjumaton usko voittoon ja yllätyksellisyys taisteluissa. I Suomalainen Vapaajoukko antoi rohkeutta ja luottamusta perässä tulleille Pohjan Pojille, jotka tosin saavuttivat vielä legendaarisemman maineen.
Rakvere
Muistotaulu vapaussodan patsaan kyljessä Virumaa Malevan talonseinässä Pikk-kadulla.
Australian avoin tennisturnaus 2008
Vuoden 2008 Australian avoin tennisturnaus pelattiin 14.–27. tammikuuta 2008 Melbournessa. Kaksinpelien puolustavat mestarit olivat Sveitsin Roger Federer ja Yhdysvaltain Serena Williams.
Miesten nelinpeli
Loppuottelu:
Naisten nelinpeli
Loppuottelu:
Without Face
Without Face on Veszprémissä vuonna 1997 perustettu unkarilainen progemetalliyhtye.
Australian avoin tennisturnaus 2008
Sekanelinpeli
Loppuottelu:
Without Face
Without Face on uransa aikana käynyt läpi useita jäsenten vaihdoksia.
Songs of Kirka
Songs of Kirka on suomalaisen a cappella -yhtye Club for Fiven 1. maaliskuuta 2019 julkaistu kahdeksas studioalbumi.
Solid Steel
thumb|275px|Dj:t Strictly Kev (vasemmalla) ja Darren Knott Solid Steel on sekä viikoittainen brittiläinen radioshow että sarja Ninja Tune -levy-yhtiön julkaisemia DJ-miksausalbumeita. Lisäksi samalla nimellä järjestetään muun muassa klubi-iltoja. Solid Steel -radioshow'n musiikissa pääpaino on elektronisilla lajeilla, kuten drum'n'bass, hip hop ja tekno, mutta mukana on usein myös jazzia ja muuta materiaalia varsin ennakkoluulottomasti.
Solid Steel -radioshow kuului myös Yleisradion ohjelmistoon 2000-luvulla, ja sitä lähetettiin viikoittain lauantai-sunnuntai-yönä ensin Radiomafiassa ja sitten YleX-kanavalla vuoden 2007 loppuun asti.
Hiroshi Hara
Hiroshi Hara (, s. 1936 Kawasaki, Kanagawan prefektuuri) on japanilainen arkkitehti.
Hara valmistui Tokion yliopistosta vuonna 1959 ja toimi myöhemmin professorina samassa yliopistossa ja Tōyō-yliopistossa. Hänen tunnetuimpiin töihinsä kuulunevat Yamato International -yhtiön pääkonttori Tokiossa (valmistunut 1986), Osakan Umeda Sky Building -kaksoistorni näköalatasanteineen (1993), uusi Kioton rautatieasema (1997) ja Sapporo Dome -areena Sapporossa Hokkaidōlla. Hän on suunnitellut uransa aikana myös yksityistaloja ja muita julkisia rakennuksia, kuten kouluja, taidemuseoita ja muun muassa Miyagin prefektuurin kirjaston.
Hara tunnetaan myös arkkitehtuuria käsittelevistä kirjoituksistaan. Niihin kuuluvat esimerkiksi Kenchiku ni nani ga kanō ka (1967, ”mikä on mahdollista arkkitehtuurissa?”), Kūkan: kinō kara yōsō e (1987, ”tilat: toiminnoista vaikutelmiin”) ja Shūraku e no tabi (1987, ”matka kyliin”).
Sosnogorsk
Sosnogorsk (ven. ja komiksi Сосного́рск) on kaupunki Komin tasavallassa Venäjällä. Se sijaitsee Ižmajoen rannalla 345 kilometriä tasavallan pääkaupungista Syktyvkarista koilliseen. Kaupunki on Sosnogorskin piirin keskus. Sen kautta kulkee Kotlasin ja Vorkutan välinen rautatie. Asukkaita on 28 100 (vuonna 2009).
Kaupunki on perustettu vuonna 1955 nimellä Ižma. Nykyisen nimensä se sai vuonna 1957. Sosnogorsk on huomattava rautateiden risteysasema sekä kaasunjalostuksen ja sähköntuotannon keskus.
Mustanaamio
thumb|Australialainen Mustanaamio-lehti vuodelta 1938. Mustanaamio on Lee Falkin luoma sarjakuvahahmo. Ensimmäinen päivittäinen sanomalehtisarjakuva alkoi ilmestyä 17. helmikuuta 1936. Sen ohella alkoi ilmestyä värillinen sunnuntaisarja toukokuussa 1939. Sarjakuva ilmestyy yhä strippeinä sanomalehdissä sekä omana sarjakuvalehtenään eri puolilla maailmaa (suluissa kustantaja): Ruotsi ja Norja (Egmont), Australia (Frew), Yhdysvallat (Moonstone), Intia (Egmont Imagination) ja Espanja (Euroclub Magerit).
Mustanaamiosta on tehty vuonna 1996 elokuva Mustanaamio, joka on tähän mennessä hahmon ainut filmatisointi. Vuonna 2009 ilmestyi Yhdysvalloissa minitv-sarja.
Sarjakuvan tekijöistä
Mustanaamion luoja ja ensimmäinen käsikirjoittaja oli Lee Falk. Piirtäjänä toimi aluksi Ray Moore, jonka tyyli muistutti pulp-lehtien kuvitusta. Hänen jälkeensä sarjan piirtämistä jatkoi naivistisempaan tapaan Wilson McCoy. 1960-luvulla sarjakuvaa alkoi piirtää realistisemmalla otteella Seymour ”Sy” Barry, jolloin sarjan voidaan sanoa eläneen kultakauttaan. Muita piirtäjiä ovat olleet Bill Lignante, George Olesen, Keith Williams ja Fred Fredericks. Nykyään päivittäistä sarjaa piirtää Paul Ryan ja sunnuntaisarjaa Graham Nolan.
Mustanaamio on ollut erityisen suosittu Skandinaviassa. Ruotsalaiseen Mustanaamio-sarjakuvalehteen (Fantomen, kustantaja Egmont) Mustanaamiota ovat piirtäneet muun muassa Kari Leppänen ja Hans Lindahl. Ruotsalaisesta aineistosta suomeksi toimitetun sarjakuvalehden nimi on Mustanaamio.
Suomen Sosialidemokraatti -lehdessä ilmestyneissä sarjakuvastripeissä käytettiin hahmosta nimeä Urja, ja Keskisuomalainen-, Kaleva- ja Ilkka-lehtien vastaavissa nimeä Fantom. Urja esiintyy yhä Suomen Sosialidemokraatin eli nykyisen Demokraatti-lehden sivuilla. Ilkassa 2018 asti Fantomina ja tauon jälkeen Ilkka-Pohjalaisessa 2020 lähtien Mustanaamiona.
Sarjakuvahahmosta
Lee Falk sai innoituksen Mustanaamioon vanhoista myyteistä ja legendoista, jotka olivat aina kiehtoneet häntä: El Cid, kuningas Arthur, pohjoismaiset saagat ja kreikkalainen mytologia kuten myös populaarikirjallisuuden hahmot Tarzan ja Mowgli (Viidakkokirjasta). Falk aikoi aluksi kutsua hahmoaan nimellä The Gray Ghost, mutta päätti lopulta antaa nimeksi The Phantom. Kireään trikooasuun Falk otti mallia Robin Hoodilta.
Silmiä peittää musta naamio, jonka silmärei’issä on valkoinen peite. Lee Falk on kertonut, että kreikkalaiset patsaat antoivat hänelle idean siitä, ettei Mustanaamion naamion silmärei’istä näy pupilleja. Sanomalehtien painotekniikan oli myös sarjan alkuaikoina vaikea toistaa piirrosten yksityiskohtia. Sittemmin naamion salaperäisestä valkoisesta peitteestä on tullut osa Mustanaamion ja monen muun supersankarin olemusta.
Jalassa hänellä on ratsastajasaappaat ja vinoviivoitetut uimahousuja muistuttavat housut. Lantiolla roikkuu asevyö, josta löytyy kaksi .45 kaliiperin Colt M1911 -mallia muistuttavaa pistoolia. Historiallisissa sarjoissa aseistus luonnollisesti vaihtelee ajan mukaisesti. Hän on erityisesti merirosvojen vihollinen. Merkillepantavaa hahmossa on yliluonnollisten voimien puute. Kuitenkin: ”Joka näkee Mustanaamion kasvot ilman naamiota, häntä kohtaa kaamea kuolema” -ennustus toteutuu tarinoissa aina ellei näkijä ole perheenjäsen tai ystävä.
Mustanaamio on olympiatason voimistelija ja voimailija sekä niin aseellisen kuin aseettomankin taistelun ylivertainen mestari.
Mustanaamion oikeassa kädessä on pääkallokuvioinen paha merkki -sormus. Vasemmassa kädessä lähempänä sydäntä puolestaan on hyvä merkki -sormus. Hyvä merkki koostuu ristimäisesti asemoiduista P-kirjaimista. Toinen tulkinta merkistä on neljä ristiin asetettua miekkaa. Jos Mustanaamio iskee konnaa leukaluuhun oikealla kädellä, jää tämän poskeen pysyvästi tatuoitu paha merkki. Hyvällä merkillä puolestaan ilmoitetaan kantajan olevan Mustanaamion erityisessä suojeluksessa. Sormuksesta annettu hyvä merkki painetaan tavallisesti vastaanottajan vasempaan sisäranteeseen. Hyvä merkki voidaan antaa myös kaulakoruna.